Oficiālais Vēstnesis L 162 , 26/06/1999 Lpp. 0047 - 0048



Komisijas Regula (EK) Nr. 1373/1999 (1999. gada 25. jūnijs), ar ko groza Regulu (EK) Nr. 2848/98 jēltabakas nozarē un 1999. gada ražai nosaka garantijas sliekšņa daudzumus, ko var pārnest uz citu šķirņu grupu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 660/1999 [2], un jo īpaši tās 7. pantu un 9. panta 4. punktu, (1) tā kā V pielikuma C punktu Komisijas 1998. gada 22. decembra Regulā (EK) Nr. 2848/98, ar ko nosaka sīki izstrādātus piemērošanas noteikumus Padomes Regulai (EEK) Nr. 2075/92 attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē [3], kurā jaunākie grozījumi izdarīti ar Regulu (EK) Nr. 731/1999 [4], no mainīgās piemaksas izslēdz tās partijas, kuras pārdotas par cenu, kas ir starp minimālo cenu un minimālo cenu plus 40 % katrā šķirņu grupā, ko izaudzējušas ražotāju grupas; (2) tā kā Komisijas uzmanību ir pievērsis tas, ka ir tabaka ar ļoti zemu komercvērtību, kas nevar pretendēt un piemaksas mainīgo daļu, kas noteikta Regulas (EK) Nr. 2848/98 V pielikuma C punktā; tā kā, ņemot vērā šo zemo komercvērtību, no tiesībām pretendēt uz mainīgo piemaksu var izslēgt citas sliktās kvalitātes tabakas grupas, kuru komerccena pārsniedz 40 % virs minimālās cenas; tā kā iepriekšminētais V pielikuma C punkts būtu jāgroza, lai ļautu katrai dalībvalstij attiecībā uz 1999. gada ražu pacelt slieksni, zem kura tabaku izslēdz no mainīgās piemaksas, lai labāk ievērotu vajadzību uzlabot tabakas kvalitāti katrā dalībvalstī; (3) tā kā ar Regulas (EEK) Nr. 2075/92 9. pantu ieviestas ražošanas kvotas dažādām tabakas šķirņu grupām; tā kā individuālās kvotas sadalītas starp ražotājiem, pamatojoties uz garantijas sliekšņiem 1999. gadam, kas noteikti Regulas (EK) Nr. 660/1999 3. pantā; tā kā, ievērojot Regulas (EEK) Nr. 2075/92 9. panta 4. punktu, Komisija var atļaut dalībvalstīm pārnest daļas no to garantijas sliekšņa piešķīrumiem uz citām šķirņu grupām; tā kā šāda pārnešana nerada papildu izmaksas ELVGF un neietver nekādu palielinājumu virs dalībvalstu kopējā garantijas sliekšņa piešķīrumiem; (4) tā kā šo regulu piemēro, pirms ir beidzies Regulas (EK) Nr. 2848/98 55. panta 3. punktā noteikto audzēšanas līgumu noslēgšanas termiņš; (5) tā kā šajā regulā paredzētie pasākumi saskan ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Attiecībā uz 1999. gada ražu saskaņā ar Regulas (EK) Nr. 2848/98 22. panta 4. punktu dalībvalstis atļauj pārnest no vienas šķirņu grupas uz citu garantijas sliekšņa daudzumus, kas noteikti šīs regulas pielikumā. 2. pants Regulas (EK) Nr. 2848/98 V pielikuma C punktam pievieno šādu teikumu: "Tomēr attiecībā uz 1999. gada ražu katra dalībvalsts līdz 30. jūlijam var noteikt likmi virs 40 %, kas pievienojama minimālajai cenai." 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 25. jūnijā Komisijas vārdā — Komisijas loceklis Franz Fischler [1] OV L 215, 30.7.1992., 70. lpp. [2] OV L 83, 27.3.1999., 10. lpp. [3] OV L 358, 31.12.1998., 17. lpp. [4] OV L 93, 8.4.1999., 20. lpp. -------------------------------------------------- PIELIKUMS Garantijas sliekšņa daudzumi, ko katrai dalībvalstij atļauts pārnest no vienas šķirņu grupas uz citu Dalībvalsts | Šķirņu grupa, no kuras veic pārnešanu | Šķirņu grupa, uz kuru veic pārnešanu | Itālija | 114,6 t Katerini (VII grupa) | 114,6 t dūmos kaltētas tabakas (I grupa) | 193 t Katerini (VII grupa) | 193 t ēnā kaltētas gaišās tabakas (II grupa) | 144,4 t Katerini (VII grupa) | 144,4 t ena kaltētas tumšās tabakas (III grupa) | Grieķija | 27 t Kaba Koulak (VIII grupa) | 22,7 t dūmos kaltētas tabakas (I grupa) | Spānija | 3191 t ēnā kaltētas tumšās tabakas (III grupa) | 3191 t ēnā kaltētas gaišās tabakas (II grupa) | 84 t ēnā kaltētas tumšās tabakas (III grupa) | 67,2 t dūmos kaltētas tabakas (I grupa) | Portugāle | 200 t ēnā kaltētas gaišās tabakas (II grupa) | 160 t dūmos kaltētas tabakas (I grupa) | Vācija | 1317 t ēnā kaltētas gaišās tabakas (II grupa) | 1234 t dūmos kaltētas tabakas (I grupa) | 196 t ēnā kaltētas tumšās tabakas (III grupa) | 165 t dūmos kaltētas tabakas (I grupa) | --------------------------------------------------